stanford-oval/wikipedia huggingface dataset:
שלושת החזירונים
בתרבות הפופולרית

"שלושה חזירים קטנים", סרט מצויר משנת 1933 בסדרת "סימפוניות טיפשיות" שהופק על ידי וולט דיסני ובבימויו של ברט גילט. בסרט מככבים הזאב הרע ושלושת החזירונים, המוצגים בתור החזיר החלילן, החזיר הכנר והחזיר המעשי. השניים הראשונים מתוארים כקלילי דעת ויהירים כאחד. הסיפור התרכך במידה מה - עדיין לשני החזירים הראשונים הזאב ממוטט את הבית, אך הם כן ניצלים מידו. כמו כן, הזאב אינו מבושל למוות אלא פשוט נכווה מהסיר ונס על נפשו. שלושה המשכונים הופקו עד מהרה כתוצאה מהפופולריות של הסרט:
הראשון שבהם היה "הזאב הגדול והרע", גם הוא בבימויו של ברט גילט ויצא לראשונה ב-14 באפריל 1934.
בשנת 1936 יצא הסרט השני בכיכובם של שלושת החזירים והזאב הרע, עם סיפור המבוסס על הילד שצעק זאב. הסרט נקרא "שלושה זאבים קטנים" והציג את שלושת בניו הגורים של הזאב הרע, אשר להוטים לטעום את החזירים בדיוק כמו אביהם.
סרט מצויר שלישי בשם "החזיר המעשי", יצא לאקרנים בשנת 1939, ממש בסיום סדרת "סימפוניות טיפשיות". בו, החלילן והכנר, שוב למרות אזהרותיו של החזיר המעשי, הולכים לשחות אך נלכדים על ידי הזאב, אשר הולך אחר כך לצוד את החזיר המעשי רק כדי להיתפס במכונת גלאי השקרים החדשה שלו.
בשנת 1941 הופץ הסרט הרביעי, "החזיר החסכן", על ידי מועצת הקולנוע הלאומית של קנדה. בסרט זה, המורכב ברובו משימוש חוזר של צילומים מהסרט המקורי, החזיר המעשי בונה את ביתו מאיגרות חוב מלחמה קנדיים, והזאב הרע, המייצג את גרמניה הנאצית, אינו מסוגל למוטט את ביתו.
שלושת החזירים והזאב הרע ערכו הופעת קמאו בסרט "מי הפליל את רוג'ר רביט" משנת 1988.
הדמויות הופיעו גם בסדרות הטלוויזיה של דיסני "יצירות מיקי מאוס" ו"בית העכבר" וסרטי הספין-אוף שיצאו ישירות לווידאו: שלושת החזירים הופיעו בסדרה, הזאב הרע היה אחד הנבלים ב"מיקי מאוס וחבורת הרשע" משנת 2002 והחזיר המעשי הופיע ב"חג המולד הקסום של מיקי: שלג בבית העכבר" משנת 2001. בנוסף ניתן להבחין בשלושת החזירונים בפארקים ואתרי הנופש של וולט דיסני כדמויות המקבלות את פני המבקרים.
הזאב ושלושת החזירונים מופיעים כדמויות משנה בסרטי הזיכיון של שרק.
בסדרה "סופר וואי!", של ערוץ PBS Kids, פיג (החזיר הקטן ביותר) הוא אחד הדמויות הראשיות של הסדרה.
השיר של אלטון ג'ון "And the House Fell Down" (מתוך האלבום The Captain & the Kid) מבוסס (מטאפורית) על הסיפור.
הסינגל השני באלבום Black Widow משנת 2014, Big Bad Wolf, של להקת ההבי מטאל In This Moment, מתייחס לחזיר קטן וגם לזאב הרע.קריקטורה על סיפורים לפני השינה המבוססת על הסיפור. תרגום:”היה היו שלושה חזירונים, אז אכלתי אותם. סוף הסיפור. עכשיו לך לישון!”
ראו גם

הזאב ושבעת הגדיים
מי מפחד מהזאב הרע?
לקריאה נוספת

Joseph Jacobs, English Fairy Tales (London: David Nutt, 1890), no. 14, pp. 68-72
הערות שוליים

↑  "Thompson Motif-Index listed alphabetically" (PDF). אורכב מ-המקור (PDF) ב-2018-10-06. נבדק ב-2018-08-16.
↑  Ashliman, Professor D. L. "Three Little Pigs and other folktales of Aarne-Thompson-Uther type 124". Folklore and Mythology Electronic Texts. University of Pittsburgh. נבדק ב-25 ביולי 2010. {{cite web}}:  (עזרה)
↑  Tatar, Maria (2002). The Annotated Classic Fairy Tales. W. W. Norton & Company. pp. 206–211. ISBN 978-0-393-05163-6.
↑  English Forests and Forest Trees: Historical, Legendary, and Descriptive (London: Ingram, Cooke, and Company, 1853), pp. 189-90
↑  Jacobs, Joseph (1890). English Fairy Tales. Oxford University. p. 69.
↑  Booker, Christopher (2005). "The Rule of Three". Why We Tell Stories. Continuum International Publishing Group. pp. 230–231. ISBN 9780826480378.
↑  "Big Bad Wolf, The (film)". D23. נבדק ב-31 בינואר 2020. {{cite web}}:  (עזרה)
↑  "Three Little Wolves (film)". D23. נבדק ב-31 בינואר 2020. {{cite web}}:  (עזרה)
↑  "Practical Pig, The (film)". D23. נבדק ב-31 בינואר 2020. {{cite web}}:  (עזרה)
↑  "Thrifty Pig, The (film)". D23. נבדק ב-31 בינואר 2020. {{cite web}}:  (עזרה)
↑  Waldman, Steven (בנובמבר 1996). "In search of the real three little pigs - different versions of the story 'The Three Little Pigs'". Washington Monthly. אורכב מ-המקור ב-2012-05-24. {{cite journal}}:  (עזרה)
| --- | --- |
בקרת זהויות :  MusicBrainz work: 82e27d9e-378c-4eec-95d8-7b0f45bb2b4a 
איור מספרו של ג'וזף ג'ייקובס, "אגדות אנגליות" (ניו יורק, 1895)
שקוף שזאת אחותי

| --- | --- |

פוסטר הסרט
 מבוסס על:  My Invisible Sister מאת ביטרייס קולין ושרה פינטו
 בימוי:  פול הואן 
 הופק בידי:  מייקל ק. קודי פול הואן סוזן קראסוניס
 תסריט:  מאט אדי בילי אדי
 עריכה:  ליסה ג'יין רובינסון קרייג ובסטר
 שחקנים ראשיים:  רוואן בלנצ'ארד פריס ברלס קראן בראר רייצ'ל קרוו אלכס דזרט וויל מיירס אוסטין פרייברגר
 מוזיקה:  דבורה לורי 
 מדינה:  ארצות הברית 
 חברה מפיצה:  ערוץ דיסני
 שיטת הפצה:  וידאו על פי דרישה, direct-to-video 
 הקרנת בכורה:  ארצות הברית9 באוקטובר 2015 ישראל10 בדצמבר 2015
 משך הקרנה:  77 דקות
 שפת הסרט:  אנגלית 
 סוגה:  קומדיה מדע בדיוני נעורים
 אתר רשמי
 דף הסרט ב־IMDb
 
שקוף שזאת אחותי (באנגלית: Invisible Sister, בתרגום חופשי: אחות בלתי נראית) הוא סרט מקורי של ערוץ דיסני המככבים בו רוואן בלנצ'ארד, פריס ברלס, קראן בראר, רייצ'ל קרוו, אלכס דזרט, וויל מיירייס ואוסטין פרייברגר. הסרט שודר לראשונה בערוץ דיסני ב-9 באוקטובר 2015 הסרט זכה להצלחה רבה, כ-4,028,000 צפיות. בערוץ דיסני ישראל הסרט שודר לראשונה ב-10 בדצמבר 2015.
עלילת הסרט

לקליאו יש אחות בשם מולי היותר מצליחה ממנה והיא מרגישה שהיא בלתי נראית לעומת אחותה. אך בעקבות ניסוי שביצעה לשיעור מדעים, הפכה בטעות את אחותה לבלתי נראית. קליאו צריכה להחליף את מולי בפעילותיה החברתיות ובעזרת חברה ג'ורג' צריכה להחזיר את מולי לנראית.
צוות השחקנים

רוואן בלנצ'ארד - קליאו
פריס ברלס - מולי
קראן בראר - ג'ורג'
רייצ'ל קרוו - ניקי, חברתה של מולי
אלכס דזרט - מר פרקינס, המורה למדעים
וויל מיירס - קרטר, אהובה של קליאו
אוסטין פרייברגר - קוג, החבר של מולי
הפקת הסרט

ב-9 בינואר 2015 היה ידוע שהסרט הולך להתקיים ובנוסף רוואן בלנצ'ארד ופריס בנדק לוהקו לתפקידים קליאו ומולי. ב-27 בפברואר 2015, קראן בראר, רייצ'ל קרוו ואוסטין פרייברגר לוהקו לדמויות ג'ורג', ניקי וקוג. הצילומים התקיימו בין פברואר 2015 לאפריל 2015 בניו אורלינס.
שידור הסרט בעולם

| מדינה | ערוץ | תאריך | שם הסרט |
| --- | --- | --- | --- |
| ארצות הבריתארצות הברית | ערוץ דיסני | 9 באוקטובר 2015 | Invisible Sister |
| קנדהקנדה | ערוץ דיסני קנדה | 9 באוקטובר 2015 | Invisible Sister |
| אירלנדאירלנד הממלכה המאוחדתבריטניה | ערוץ דיסני בריטניה ואירלנד | 23 באוקטובר 2015 | Invisible Sister |
| אוסטרליהאוסטרליה ניו זילנדניו זילנד | ערוץ דיסני אוסטרליה וניו זילנד | 30 באוקטובר 2015 | Invisible Sister |
| ישראלישראל | ערוץ דיסני ישראל | 10 בדצמבר 2015 | שקוף שזאת אחותי |
| אורוגוואיאורוגוואי אל סלוודוראל סלבדור אקוודוראקוודור ארגנטינהארגנטינה בוליביהבוליביה גואטמלהגואטמלה הונדורסהונדורס הרפובליקה הדומיניקניתהרפובליקה הדומיניקנית ונצואלהונצאולה מקסיקומקסיקו ניקרגואהניקרגואה פנמהפנמה פרגוואיפרגוואי פרופרו צ'ילהצ'ילה קולומביהקולומביה קוסטה ריקהקוסטה ריקה | ערוץ דיסני אמריקה הלטינית | 10 בינואר 2016 | Mi Hermana Invisible |
| ברזילברזיל | ערוץ דיסני ברזיל | 10 בינואר 2016 | Minha Irmã Invisível |
| גרמניהגרמניה | דיסני סינמג'יק גרמניה | 24 בינואר 2016 | Überraschend Unsichtbar |
| יפןיפן | ערוץ דיסני יפן | 30 בינואר 2016 | インビジブル・シスター |
| רומניהרומניה | ערוץ דיסני רומניה | 13 בפברואר 2016 | Sora Invizibilă |
| בולגריהבולגריה | ערוץ דיסני בולגריה | 13 בפברואר 2016 | Моята невидима сестра |
| הונגריההונגריה | ערוץ דיסני הונגריה | 19 בפברואר 2016 | A Láthatatlan Tesó |
| ספרדספרד | ערוץ דיסני ספרד | 19 בפברואר 2016 | Mi hermana Invisible |
| פורטוגלפורטוגל | ערוץ דיסני פורטוגל | 20 בפברואר 2016 | A Minha Irmã Invisível |
| איטליהאיטליה | ערוץ דיסני איטליה | 27 בפברואר 2016 | !Mia sorella è invisibile |
| צרפתצרפת | ערוץ דיסני צרפת | 11 במרץ 2016 | !Ma sœur est invisible |
| דרום אפריקהדרום אפריקה | ערוץ דיסני דרום אפריקה | 16 באפריל 2016 | Invisible Sister |
הערות שוליים

1 2 3  הסרט המקורי של ערוץ דיסני 'שקוף שזאת אחותי' יוקרן לראשונה ב-9 באוקטובר 2015
1 2 3  ספיישל 'שקוף שזאת אחותי' מתוך חשבון האינסטגרם של ערוץ דיסני ישראל
↑  תוצאות צפיות הכבלים 9 באוקטובר 2015
↑  רוואן בלנצ'ארד ופריס בנדק לוהקו לסרט 'שקוף שזאת אחותי'
↑  Invisible Sister - First Look! בערוץ היוטיוב של ערוץ דיסני בריטניה ואירלנד
↑  ערוץ דיסני אמריקה הלטינית - שקוף שזאת אחותי - פרומו
תופעת עין החתול

עין הנמר
עין החתול
בגמולוגיה, עין החתול היא תופעה אופטית המופיעה בכמה סוגים של אבני חן. על שטח הפנים של אבנים אלו יש אזור של החזרת אור בצורה המזכירה עין חתול. עין החתול הוא תרגום מקובל למונח הלועזי של התופעה, שטויאנס (chatoyance), מונח שמקורו מהמאה ה-18 והגיע מהצרפתית – "chat oeil" (עין חתול).
התופעה מתרחשת כאשר אבן החן בנויה מסיבים כדוגמת קוורץ עין הנמר, או כאשר אבן החן מכילה חללים קטנים או מינרלים שצורתם סיבית, לדוגמה סימופאן, שהוא סוג של כריזובריל המכיל מחטים של רוטיל. סוג זה של אבן החן נמכר תחת השם "עין החתול". התופעה דומה לברק של סליל משי. האור המוחזר מפני האבן הוא נייד, רוטט ותמיד בניצב לכיוון הסיבים. על מנת להדגיש את התופעה, חותכים ומלטשים את האבנים בצורת קבושון, ומקפידים שהחיתוך יהיה כך שהסיבים הכלולים במינרל או המבנה הסיבי יהיו מקבילים לבסיס האבן המעובדת.
רשימת אבני החן שבהן קיימת התופעה כוללת קוורץ, כריזובריל, בריל (בייחוד הסוג אקוומרין), טורמלין, אפטיט, אבן ירח וסקפוליט.
תופעה דומה לתופעת עין החתול קיימת בנגרות, שבה סוגים מסוימים של גימור באמצעות לכה מיוחדת יגרמו למרקם העץ להחזר אור בצורת עין החתול .
ראו גם

אסטריזם
תאונת הרכבת בבית יהושע (1963)

| --- | --- |
 תאריך:  26 בדצמבר 1963
 שעה:  17:30
 מיקום:  מצפון לבית יהושע
 פצועים:  51
 נזק:  קטרים 105 ו-118 הוצאו משימוש
 
תאונת הרכבת בבית יהושע בשנת 1963 היא התאונה הראשונה בתולדות רכבת ישראל בה התנגשו חזיתית שתי רכבות נוסעים. התאונה אירעה מצפון לתחנת הרכבת בית יהושע ונפצעו בה 51 נוסעים. כחצי שנה לאחר התאונה התפטר מנכ"ל הרכבת מנחם סבידור מתפקידו, לאחר שננזף על ידי מנכ"ל משרד התחבורה.
ב-26 בדצמבר 1963, סמוך לשעה 17:30, התנגשו שתי רכבות נוסעים מצפון לתחנת הרכבת בית יהושע לאחר שהרכבת מתל אביב לחיפה לא עצרה בתחנה למפגש רכבות עם הרכבת מחיפה לתל אביב, כשהיא חוצה סימנור אדום. אחד הקטרים טיפס על הקטר השני ונדרש זמן לחלץ את הצוות שנתקע בתוכו. בתאונה לא היו הרוגים, אך 51 נוסעים נפצעו ושני הקטרים שמספריהם היו 105 ו-118 נהרסו לחלוטין. קטר 118 היה קטר חדש ושימש ברכבת ישראל פחות משנה עד לתאונה. התאונה השביתה שניים מתוך 20 הקטרים של רכבת ישראל וגרמה להשבתת חלק מפעילות הרכבת בישראל.
מיד לאחר התאונה מונתה ועדת חקירה לבדיקת נסיבות התאונה, בראשות ש. בר זאב המשנה למנכ"ל משרד התחבורה, י. מינץ היועץ המשפטי של משרד התחבורה, פרופ' קורט לוי מהטכניון וש. קלוסקי מהנדס התנועה של עיריית תל אביב. הנהלת הרכבת מצידה טענה מיד לאחר התאונה שמדובר בטעות של נהג הרכבת שלא עצר וכי כל הציוד היה תקין. לעומת זאת, עדי ראייה טענו שנהג הקטר נראה כמסמן שהבלמים אינם פועלים וכי הוא אינו יכול לבלום. הוועדה הטילה את האשמה לתאונה על נהג הקטר של הרכבת מתל אביב, אך נזפה בהנהלת הרכבת על שלא דאגה לסידורי בטיחות נאותים. הנהלת הרכבת מצידה דחתה את מסקנות הוועדה.
כחצי שנה לאחר התאונה התפטר מנכ"ל הרכבת מנחם סבידור מתפקידו, לאחר שננזף על ידי מנכ"ל משרד התחבורה. סבידור טען שלא היה מקום לנזוף בהנהלת הרכבת ולחלופין שהנזיפה הייתה צריכה להיות בהנהלת החטיבה הטכנית.
ראו גם

תאונת הרכבת בבית יהושע
תאונת רכבת
בית יהושע
הערות שוליים

↑  נזק התנגשות הרכבות נאמד בשני מיליון לירות, דבר, 29 בדצמבר 1963
↑  צבי אלגת, קטר התלבש על קטר, פלדה נקשה בפלדה, מעריב, 27 בדצמבר 1963
↑  י. בר יהודה: מערכת האיתות ברכבות שהתנגשו פעלה כהלכה, דבר, 1 בינואר 1964
↑  אריאל וינשטיין, נהג הרכבת התל אביבית אשם בתאונה, מעריב, 25 בפברואר 1964
↑  ראובן בן צבי, הנזק: 2 מליון, מעריב, 29 בדצמבר 1963
↑  הנהלת הרכבת מסתיגת ממסקנות דו"ח ועדת החקירה על התאונה, מעריב, 26 בפברואר 1964
↑  ראובן בן צבי, מנהל הרכבת התפטר מתפקידו, מעריב, 16 ביוני 1964; המשך
↑  ראובן בן צבי, ממלא המקום קיבל ... קביעות, מעריב, 22 במרץ 1965
תמסורת (מכניקה)

חישוב יחס תמסורת לשרשרת גלגלי שיניים. ניתן לראות שהגלגל האמצעי לא משפיע על יחס התמסורת הכללי אלא רק על כיוון הסיבוב במוצא התמסורת
תמסורת (באנגלית: Transmission) היא מנגנון להמרת אנרגיה או העברת אנרגיה מנקודה אחת לאחרת, כאשר לרוב מדובר באנרגיה מכנית סיבובית. השימוש הנפוץ בתמסורת הוא הפחתת מהירות סיבובית והגדלת מומנט במוצא ביחס למבוא. לעיתים תמסורת משמשת ליצירת תנועה מתואמת, כמו במקרה של רצועת תזמון.
התמסורות הנפוצות יותר הן תמסורת גלגלי שיניים ותמסורת גלגלי רצועה, אך יש המתייחסים גם למתקני לחץ כמו בוכנות או מתקנים חשמליים כאמצעים להעברת או המרת אנרגיה מכנית. לדוגמה, בחיבור בוכנה עם קוטר קטן לבוכנה עם קוטר גדול, תנועה קטנה בבוכנה הרחבה תביא לתנועה גדולה יותר בבוכנה הצרה (הספיקה זהה, הנפח שונה).
יחס תמסורת (ובשמו האחר יתרון מכני) מבטא את יחס ההמרה בין המומנט או המהירות בין המבוא למוצא (או ההנעה והעומס). תמסורת פשוטה יכולה לכלול שלב אחד ותמסורות מורכבות יותר יכולות לכלול מספר שלבים. במקרה של תמסורת מורכבת יש יחס תמסורת כללי לכל המנגנון והוא שילוב של יחסי התמסורת בכל השלבים-לרוב קל למצוא את יחס התמסורת אך לעיתים החישוב פחות פשוט, כמו במקרה של תמסורת פלנטרית.
לרוב, לתמסורת יש יחס תמסורת קבוע. תמסורת בעלת יחס תמסורת משתנה נהוג לכנות בשם תיבת הילוכים והן נפוצות בעיקר בכלי רכב. המונח האנגלי לתיבת הילוכים, Gearbox, לעיתים משמש כדי לתאר בפשטות את הקופסה בה נתון מנגנון גלגל שיניים.
תאוקריטוס

| --- | --- |

 לידה:  המאה ה־4 לפנה״ס סירקוזה העתיקה 
 פטירה:  260 לפנה״ס? ממלכת בית תלמי 
 מדינה:  סירקוזה העתיקה 
 שפות היצירה:  יוונית עתיקה 
 
תאוקריטוס (ביוונית: Θεόκριτος; נולד בערך בין השנים 315–305 לפנה"ס – 250 לפנה"ס) היה מחשובי המשוררים ההלניסטים, השפיע רבות על ורגיליוס ובאמצעותו על התפיסה האסתטית של הרנסאנס.
חייו ויצירתו

הסברה המקובלת היא כי מוצאו של תאוקריטוס הוא מסיציליה. הוא כתב שירה פסטורלית, סוגה שעתידה הייתה להגיע לשיאה מאוחר יותר באקלוגות של ורגיליוס. משירת הרועים שלו, המשובחת ביותר היא האידיליה הפדרסטית "חגיגת קציר". תאוקריטוס כתב אף מחזות פואטיים ("מימות") על רקע תפאורה כפרית, וכן שירה אפית ולירית שנחשבת לחלק חשוב פחות במכלול יצירתו.
יסודות השירה שלו הם התמקדות בטבע (לרוב טבע רגוע ושלו) ובחיי האדם הפשוט בכפר או בחיק הטבע וכתוצאה מכך בקונפליקטים שמתחוללים בין אופיו של האדם ויצרו הסוער (הארוס) לבין הטבע, שסופו הוא פעם רבות קטסטרופלי.
תאוקריטוס כתב אחדים משיריו בניב האיולי (אידיליות 28–30), ומספר שירים בוקוליים (שירי רועים) בניב הדורי.
בשנת 1935 פורסם חיבור עיוני על עבודותיו של תאוקריטוס על ידי המסאי ארתור סנדאואר באוניברסיטת לבוב שבפולין.
תרגומים

כאן שוכב: מבחר אפיטפים מיוון העתיקה, בחר ותירגם מיוונית עתיקה שמעון בוזגלו, אבן חושן, 2015 (מכיל כמה אפיטפים מאת תאוקריטוס)
לקריאה נוספת

תולדות התקופה ההלניסטית, האוניברסיטה הפתוחה, יחידה 10 (כתבה: אביבה קציר), פרק 4: השירה בתקופה ההלניסטית, תאוקריטוס, עמ' 128–134.
תאוקריטוס - אידיליה שלישית (מיוונית: עמינדב דיקמן), "דחק" - כתב עת לספרות טובה, כרך ג', 2013.
הערות שוליים

↑  תולדות התקופה ההלניסטית, האוניברסיטה הפתוחה, יחידה 10, עמ' 128: "תאריך הולדתו של תאוקריטוס אינו ידוע בוודאות. יש המצביעים על שנת 305 לפנה"ס, אחרים מקדימים עד לשנת 315".
↑  תולדות התקופה ההלניסטית, האוניברסיטה הפתוחה, יחידה 10, עמ' 84.
| --- | --- |
בקרת זהויות :  NLI: 987007303135305171  PLWABN: 9810608490505606  BIBSYS: 90287352  BNC: 000018437  BNE: XX1128741  BnF: cb11985438h (data)  CANTIC: a11038299  CiNii: DA01681581  GND: 118621769  ICCU: BVEV011113  ISNI: 0000 0001 2283 1508  LCCN: n50033430  LNB: 000104513  MusicBrainz: e2c15269-1d2d-4295-9b5a-0d2b9456e6e9  NDL: 00458550  NKC: jn19990210614  NLA: 35545358  NLG: 19041  NSK: 000127123  NTA: 067468837  RERO: 02-A000161656  SELIBR: 96521  SUDOC: 02791433X  Trove: 990957  VcBA: 495/44023  VIAF: 95161348   WorldCat (עם VIAF): 95161348 
ערך זה הוא קצרמרבנושא יוון העתיקה ובנושא משוררים. אתם מוזמנים לתרום לוויקיפדיה ו.
תאונת הרכבת בברטיני-סיר-אורז'

| --- | --- |

הקרון הרביעי ברכבת
 תאריך:  12 ביולי 2013
 שעה:  17:15 (UTC+1)
 מיקום:  ברטיני-סיר-אורז', צרפת
 גורם:  שימוט
 קואורדינטות:  48°36′41.04″N 2°18′21.24″E﻿ / ﻿48.6114000°N 2.3059000°E﻿ / 48.6114000; 2.3059000
 הרוגים:  7
 פצועים:  192
 ניצולים:  187
 המעורבים באסון

רכבת בינעירונית שנסעה מפריז ללימוז'
 סוג:  תאונת רכבת
 מוצא:  פריז
 יעד:  לימוז'
 חברת רכבות:  SNCF
 נוסעים:  385
  (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מקום התאונה(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מקום התאונה(למפת איל-דה-פראנס רגילה) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מומקום התאונה(למפת איל-דה-פראנס מוגדלת) פריז ורסאי מלאן אוורי פונטואז נורמנדי סאנטר-עמק הלואר בורגון פראנש-קונטה  גר. אסט  או-דה-פראנס קרטיי מומקום התאונה
תאונת הרכבת בברטיני-סיר-אורז' התרחשה ב-12 ביולי 2013, כאשר רכבת בינעירונית שנסעה מפריז ללימוז' נשמטה והתרסקה לתוך תחנת ברטיני-סיר-אורז'. בהתנגשות נהרגו שבעה בני אדם ונפצעו 192. התאונה אירעה ב-17:15 (שעון צרפת) כאשר ברכבת היו 385 נוסעים, 22 דקות לאחר עזיבתה את תחנת המוצא אוסטרליץ (פריז).
ככל הנראה, הרכבת לא הייתה צריכה לעצור בתחנה ונכנסה אליה במהירות גבוהה. מסיבה לא ברורה נחצתה הרכבת לשני חלקים והתהפכו ארבעה מקרונותיה. תאונה זו היא תאונת הרכבת החמורה ביותר בתולדות צרפת מאז תאונת הרכבת בגאר דה ליון, ב-1988.
SNCF, חברת הרכבות הלאומית של צרפת, הודיעה כי התאונה נגרמה עקב התנתקות של לוחית מתכת שחיברה בין שני חלקים של מסוט כפול כמאתיים מטרים לפני התחנה. הלוחית המשוחררת נתקעה בתוך המסוט וגרמה לארבעת הקרונות האחרונים של הרכבת להשמט מהמסילה עליה נסעו. שלושת הקרונות האחרונים התנתקו מחלקה הקדמי של הרכבת והתהפכו בתוך התחנה כאשר הקרון שלפניהם נותר מחובר לרכבת.
ראו גם

תאונת רכבת
הערות שוליים

↑  תאונת רכבת בצרפת: לפחות 6 הרוגים ועשרות פצועים, באתר וואלה, 13 ביולי 2013
ערך זה הוא קצרמרבנושא צרפת ובנושא אסונות. אתם מוזמנים לתרום לוויקיפדיה ו.
תחרות העל בבילבאו 2016

תחרות העל התשיעית בסדרת ה"גרנד-סלאם מאסטרס" בשחמט התקיימה בבילבאו, בין התאריכים 13 ביולי ל-26 ביולי 2016.

 התחרות, בה השתתפו שישה שחמטאים, התנהלה בשיטת ליגה בסיבוב כפול: כל שחמטאי שיחק מול יתר השחקנים פעמיים: פעם אחת בצבע לבן ופעם נוספת בצבע שחור, כך שנערכו עשרה סיבובים. ניצחון נחשב כשלוש נקודות ותיקו כנקודה אחת.
בתחרות ניצח אלוף העולם, מגנוס קרלסן אף על פי שבסיבוב הראשון הפסיד (לראשונה בחייו, לאחר 12 ניצחונות ו-18 תוצאות תיקו) להיקרו נקמורה. קרלסן סיים עם 17 נקודות מ-30 אפשריות לפני נקמורה עם 12, ויי וי בן ה-17 ווסלי סו עם 11 נקודות, סרגיי קריאקין עם 9 נקודות ואניש גירי עם שבע נקודות.
הדירוג הראשוני של משתתפי התחרות (נכון ליולי 2016)

| שם | מדינה | מד כושר | דירוג עולמי |
| --- | --- | --- | --- |
| מגנוס קרלסן | נורווגיה נורווגיה | 2855 | 1 |
| היקארו נקמורה | ארצות הברית ארצות הברית | 2787 | 6 |
| אניש גירי | הולנד הולנד | 2785 | 7 |
| סרגיי קריאקין | רוסיה רוסיה | 2773 | 9 |
| וסלי סו | ארצות הברית ארצות הברית | 2770 | 11 |
| ויי וי | הרפובליקה העממית של סין  סין | 2696 | 44 |
תאונת הרכבת בגאיסאל

| --- | --- |
 תאריך:  2 באוגוסט 1999
 שעה:  01:45
 מיקום:  גאיסאל, מערב בנגל, הודו
 גורם:  טעות אנוש
 קואורדינטות:  26°11′03″N 88°05′22″E﻿ / ﻿26.1842°N 88.0894°E﻿ / 26.1842; 88.0894
 הרוגים:  285
 פצועים:  יותר מ-300
 המעורבים באסון
 רכבת Avadh Assam Express
 רכבת Brahmaputra Mail
 he
 
תאונת הרכבת בגאיסאל הייתה תאונה שהתרחשה ב-2 באוגוסט 1999, כאשר שתי רכבות שהובילו כ-2,500 בני אדם התנגשו בתחנה מרוחקת של גאיסאל, מערב בנגל, הודו. ההתנגשות הייתה במהירויות כה גבוהות עד שהרכבות התפוצצו עם הפגיעה, וכתוצאה מכך נהרגו לפחות 290 בני אדם.
התאונה

התאונה התרחשה בסביבות השעה 01:45 ב-2אוגוסט 1999, כאשר רכבת מניו דלהי התנגשה ברכת אחרת בתחנת הרכבת גאיסאל. הרכבת שהגיעה מכיוון ניו דלהי עברה למסילה עליה הייתה הרכבת השנייה בגלל טעות איתות. אף עובד, לא ברכבת ולא לא ברכבת ולא במשרדו של מנהל האיתותים הבחין בטעות. גם הצוות בתחנות הביניים בין קישנגאנג' לגאיסאל לא הבחין בכך שהרכבת נמצאת במסלול הלא נכון. כתוצאה מכך, הרכבות התנגשו חזיתית. כתוצאה מעוצמת הפיצוץ נוסעים משתי הרכבות עפו לתוך בניינים סמוכים.
כשלים

שלוש מתוך ארבע המסילות לא פעלו בגלל עבודות במסילה. רק קו אחד היה בשימוש לטובת התנועה של 31 רכבות ביום. גם חלק מרכיבי ההשתלבות במסילה לא פעלו באופן תקין בגלל העבודות. אחד הרכיבים הוא ציוד חשמלי שבאמצעותו מנהל התחנה, ובעקבות כך נהג הרכבת, יכול לדעת שהמסילה שלפניו תפוסה. במקרה כזה הסימנור יישאר אדום ולא ניתן להפוך אותו לירוק אלא אם כן מנהל התחנה מאפשר זאת. ניתן לשנות את האיתות מחדר הממסר אשר ניתן לפתוח במשותף רק על ידי מנהל התחנה ומפקח האיתות. במצב כזה, יש להגדיר את השתלבות המסילה באופן ידני על ידי הליך "סיבוב", ידית הנמצאת בתחנות מסובבת ידנית בהוראת מנהל התחנה לקביעת ההשתלבות. התהליך עורך כ-30 דקות.
הגורם לאסון היה רשלנות שבוצעה על ידי עובדים מתחנת הרכבת Kishanganj, אשר הגדירו נקודות שילוב שגויות במסילה באופן ידני. נקודת המפגש של שתי רכבות הייתה בתחנת הרכבת גאיסאל (ליד Kishanganj) שם התנגשו שתי הרכבות.
עוזר מנהל תחנת Kishanganj הודה מאוחר יותר ששלח את אחת הרכבות במסילה הלא נכונה, מה שגרם להתנגשות.
מניין הרוגים ופצועים

מניין ההרוגים הרשמי שפורסם הוא 285 הרוגים ויותר מ-300 פצועים. עם זאת, גורמים לא רשמיים טענו כי המספרים גבוהים בהרבה. הדבר ייתכן מכיוון שאף על פי שהיו רק 72 מושבים בכל אחד משבעת הקרונות הכלליים שהיו מעורבים בתאונה, הם היו עמוסים בהרבה מעבר לכך. יתרה מכך, היו הרבה נוסעים ללא כרטיס שלא נכללו בספירה הרשמית. בגלל אופי ההתרסקות והשריפה, כמו גם המספר הגדול של אנשים ללא כרטיס שייתכן שהיו על הרכבות, לא ניתן היה לזהות את הגופות בנפרד.
שר הרכבות ניטיש קומאר התפטר בעקבות התאונה, הוא שר הרכבות השני בהיסטוריה של הודו שעשה זאת, אחרי לאל בהדור שסטרי.
הערות שוליים

↑  "Gaisal train disaster due to 'human failure'". The Hindu. 2001-04-04. אורכב מ-המקור ב-14 במרץ 2012. נבדק ב-14 בדצמבר 2012. {{cite web}}:  (עזרה)
↑  Shaishav. "Worst train accidents in India". 43blogtips.com. אורכב מ-המקור ב-21 בינואר 2013. נבדק ב-14 בדצמבר 2012. {{cite web}}:  (עזרה)
↑  "Six railwaymen punished for Gaisal train mishap". www.hindustantimes.com. אורכב מ-המקור ב-30 בספטמבר 2013. נבדק ב-14 בדצמבר 2012. {{cite web}}:  (עזרה)
↑  "Neglect caused Gaisal train tragedy: Probe panel | India News - Times of India". The Times of India.
↑  "Gaisal Tragedy -- Kishanganj ASM says he sent train on wrong track". www.financialexpress.com. אורכב מ-המקור ב-17 בדצמבר 2013. נבדק ב-14 בדצמבר 2012. {{cite web}}:  (עזרה)
↑  Chaubey, Santosh (20 בנובמבר 2016). "Moral tracks: In history of train disasters, only 2 railway ministers have resigned taking responsibility". India Today (באנגלית). נבדק ב-2021-09-08. {{cite web}}:  (עזרה)
שפות ילידי אמריקה

קטע מתוך טקסט הכתוב בשפת המאיה, מתוך קודקס דרזדן, המאה ה-11
השפות הילידיות של אמריקה הן כלל השפות המדוברות בידי העמים הילידיים שבאמריקה, גרינלנד ואלסקה בקצה הצפוני של היבשות ועד לקצה הדרומי של אמריקה הדרומית. קבוצת שפות אלו כוללות עשרות רבות משפחות שונות, כמו גם שפות מבודדות ושפות רבות שעוד לא סווגו למשפחה.
השפה המדוברת ביותר מכלל השפות הילידיות באמריקה היא הקצ'ואה עם כ-7 מיליון דוברים ברחבי העולם, אולם מרבית השפות הילידיות הן בסכנת הכחדה או שנכחדו לחלוטין.
היסטוריה

קודם למפגש הראשון עם התרבות האירופאית, החל מהמאה ה-11 אז התיישבו נורדים בגרינלנד ולאחר-מכן על ידי כריסטופר קולומבוס במאה ה-15, דוברו ברחבי אמריקה אלפי שפות שונות. חלקן אף פיתחו כתב, לדוגמה: כתבי המאיה. לחלק מהשפות היו מיליוני דוברים, דוגמת שפות הנאוואטל והגוארני, ולחלקן מאות בודדות.
לאחר ההתיישבות האירופאית באמריקה, הפכו במהרה השפות האירופאית לשפות השולטות והמדוברות ברחבי היבשת, לעיתים בעקבות מסע מכוון של השלטונות האירופאים להפצת השפות האירופאיות על חשבון השפות הילידיות. כיום, באף אחת ממדינות אמריקה השפה השלטת אינה שפה ילידית, אם כי במספר מדינות ניתן מעמד רשמי לשפה הילידית.
שפות טונגוסיות

שפות טונגוסיות (או השפות המנצ'ורו-טונגוסיות) הן משפחת שפות המדוברות במזרח סיביר ובמנצ'וריה. אף שהדבר שנוי במחלוקת, רוב הבלשנים מקשרים את השפות הטונגוסיות לקבוצת השפות האלטאיות, שיש הכוללים ביניהן את השפות הטורקיות ואת השפות המונגוליות והגדרה שנויה יותר במחלוקת כוללת גם קוריאנית, יפנית, השפות האוראליות, איינו ועוד. שפות טונגוסיות רבות נמצאות בסכנת הכחדה.
סיווג

הבלשנים העוסקים במשפחה זו הציעו מספר חלוקות שלה לפי מאפיינים מורפולוגיים, לקסיקליים ופונולוגיים. צורת חלוקה אחת שנראית מקובלת מעט יותר מחלקת את השפות הטונגוסיות לשתי קבוצות - צפוניות ודרומיות, ואילו הדרומיות מתחלקות לדרום-מזרחיות ולדרום-מערביות.
שפות טונגוסיות צפוניות השפות הבאות עשויות להיחשב כדיאלקטים של האבנקית, או שפות קרובות:
אבנקית
אבנית
אורוקנית
נגידלית
סולונית
מנגירית
שפות טונגוסית דרומיות
שפות טונגוסיות דרום-מזרחיות
נאנאית
אקנית
ביררית
קילאית
סמגירית
אוֹרוֹקית
אולצ'ית
אורוצ'ית
אודגית
שפות טונגוסית דרום-מערביות (ג'ורצ'נו-מנצ'וריות)
מנצ'ורית
סיבאית
ג'ורצ'נית